Tarybos direktyva 96/54/EB
1996 m. liepos 30 d.
dvidešimt antrą kartą derinanti su technikos pažanga Direktyvą 67/548/EEB dėl pavojingų medžiagų klasifikavimą, pakavimą ir ženklinimą reglamentuojančių įstatymų ir kitų teisės aktų suderinimo
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1967 m. birželio 27 d. Tarybos direktyvą 67/548/EEB dėl pavojingų medžiagų klasifikavimą, pakavimą ir ženklinimą reglamentuojančių įstatymų ir kitų teisės aktų suderinimo [1] su paskutiniais pakeitimais, padarytais Komisijos direktyva 94/69/EEB [2], ypač į jos 28 straipsnį,
kadangi Tarybos direktyvos 67/548/EEB I priede yra pateiktas pavojingų medžiagų sąrašas, šių medžiagų klasifikavimas, ženklinimas ir, tam tikrais atvejais, jų apibūdinimas pagal koncentracijos apribojimus bei kiti parametrai, įgalinantys įvertinti jų keliamą riziką žmonių sveikatai ar aplinkai; kadangi I priede pateiktą sąrašą reikia suderinti su turimomis mokslo ir technikos žiniomis; kadangi, todėl, būtina iš dalies pakeisti I priedo pratarmę, įtraukiant pastabas apie preparatų ženklinimą ir B lentelę papildant nauja organinių medžiagų grupe; kadangi I priede pateikiamame pavojingų medžiagų sąraše yra medžiagų, dėl kurių Austrijos, Suomijos ir Švedijos stojimo aktu Austrijai ir Švedijai buvo suteiktos konkrečios laikinos leidžiančios nukrypti nuo klasifikavimo ir ženklinimo reikalavimų nuostatos; kadangi Stojimo aktas numato tų medžiagų klasifikavimo ir ženklinimo reikalavimų peržiūrą; kadangi kai kurių iš tų medžiagų klasifikavimas buvo atitinkamai peržiūrėtas;
kadangi Direktyvos 67/548/EEB III priede yra pateiktas su pavojingomis medžiagomis ir preparatais susijusios specialios rizikos pobūdį nurodančių frazių sąrašas; kadangi būtina nustatyti tam tikrų įkvėptų medžiagų ir preparatų keliamą pavojų sveikatai nurodančią frazę;
kadangi Direktyvos 67/548/EEB V priede nustatyti medžiagų ir preparatų fizikinių cheminių savybių, toksiškumo ir ekotoksiškumo nustatymo metodai; kadangi nurodytą priedą būtina suderinti su technikos pažanga;
kadangi Direktyvos 67/548/EEB VI priede yra pateikti bendrieji pavojingų medžiagų klasifikavimo ir ženklinimo kriterijai; kadangi būtina nustatyti medžiagų ir preparatų, pavojingų sveikatai jų įkvėpus, kriterijus; kadangi būtina iš dalies pakeisti jautrinančių medžiagų ir preparatų kriterijus; kadangi būtina nustatyti dujų konteinerių, skirtų propanui, butanui ar suskystintosioms naftos dujoms, ženklinimo kriterijus;
kadangi šioje direktyvoje numatytos priemonės atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyva 67/548/EEB iš dalies keičiama taip:
1. I priedas iš dalies keičiamas taip:
a) pratarmės 4 pastaba pakeičiama tokiu tekstu:
"4 pastaba
Preparatai, kurių sudėtyje yra šių medžiagų, klasifikuojami kaip kenksmingi su R65 fraze, jeigu jie atitinka VI priedo 3.2.3 skirsnio kriterijus.";
b) pridedama ši 5 pastaba:
"5 pastaba
Dujinių preparatų koncentracijos apribojimai išreiškiami tūrio procentais.";
c) Direktyvos 67/548/EEB I priedo pratarmės B lentelė papildoma tokia specialia organinių medžiagų klasifikacija:
+++++ TIFF +++++
d) šios direktyvos I priede pateikiami įrašai pakeičia atitinkamus įrašus;
e) šios direktyvos II priedo įrašai įtraukiami pirmą kartą;
f) toliau nurodytais numeriais pažymėti įrašai išbraukiami:
008-002-00-3
612-045-00-9
648-011-00-5
648-025-00-1
648-157-00-X
648-158-00-5
648-159-00-0
649-192-00-3
g) šios direktyvos III priede nurodomi įrašai iš dalies keičiami pakeičiant visas "R 22" nuorodas "R65" nuorodomis.
2. III priede pridedama tokia frazė:
+++++ TIFF +++++
3. V priedo B dalis iš dalies keičiama taip:
a) šios direktyvos IV priedo A punkto tekstas pakeičia B dalies antraštę ir bendrą įvadą: Toksiškumo nustatymo metodai;
b) šios direktyvos IV priedo B punkto tekstas įterpiamas po B.1 bis skyriaus;
c) šios direktyvos IV priedo C punkto tekstas pakeičia B.6 skyrių;
d) šios direktyvos IV priedo D punkto tekstas pakeičia B.7 skyrių;
e) pabaigoje pridedamas šios direktyvos IV priedo E punkto tekstas.
4. VI priedas iš dalies keičiamas šios direktyvos V priede nurodytais tekstais priede nurodytomis sąlygomis.
2 straipsnis
1. Nepažeidžiant 2 dalies, valstybės narės priima įstatymus ir kitus teisės aktus, kurie, įsigalioję ne vėliau kaip iki 1998 m. gegužės 31 d., įgyvendina šią direktyvą. Apie tai valstybės narės nedelsdamos praneša Komisijai.
2. Valstybės narės priima įstatymus ir kitus teisės aktus, kurie, įsigalioję ne vėliau kaip iki 1997 m. spalio 31 d., įgyvendina šios direktyvos V priedo F, I ir J punktus. Apie tai valstybės narės nedelsdamos praneša Komisijai.
3. Valstybės narės, tvirtindamos 1 ir 2 dalyje nurodytas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
3 straipsnis
Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.
4 straipsnis
Ši direktyva skirta valstybėms narėms.
Priimta Briuselyje, 1996 m. liepos 30 d.